**Årsrapport for HMS arbeid 2018 i NORSØK**

Tiltaksplan for Helse, Miljø og Sikkerhet er gjennomført slik det var skissert fra starten av året.

Det ble i starten av år gjennomført kurs i førstehjelp og hjertestarter.

Det er løpende jobbet med risikoanalyse for eksisterende og nye prosjekter.

Det er i samarbeid med NIBIO og BHT til dem gjennomført vernerunde. Vernerunden er fulgt opp med gjennomgang av merking på og sortering av kjemikalier m.m. Dessuten har vernerunden skjerpet fokus på ryddighet på felles arealer.

HMS-gruppen har holdt tre møter og jobbet systematisk med arbeidsmiljø.

Det er gjennomført nye trivselstiltak med ukentlig nyhetsbrev for hele huset og intranett for ansatte er opprettet og fylles løpende ut. Det er med god tilslutning gjennomført felles fagtur med NIBIO til Oppdal med både faglig og sosialt innhold.

Dessuten er det innhentet konsultasjon fra vår BHT til innretning av ergonomisk riktige arbeidsplasser og tiltak er utført på fire kontorer. I tillegg er utskiftning av stasjonært bord på laboratorium påtenkt utskiftet til heve-/senkebord og det vil ved arbeidsplassen på vekstrommet bli tatt hensyn til at det i perioder kan være kaldt å jobbe der.

Det er jobbet med psykososialt arbeidsmiljø på personalmøter og i HMS-arbeidsgruppen. Det er blitt utarbeidet og vedtatt rutiner for håndtering av mobbing / trakassering.

Arbeidsmiljøundersøkelse fra 2017 er også fulgt opp med hensyn til behov for støtte og/eller opplæring.

**Behandlet på HMS-utvalgsmøte 8.1.**

**Godkjent per epost januar 2019**